b'\n_START_ARTICLE_\nGisulf II. (Furlanski)\n_START_PARAGRAPH_\nGisulf II. (Furlanski) je bil vojvoda Langobardov na obmo\xc4\x8dju Furlanije. Leta 610 je padel v bitki, ko so Avari napadli Furlanijo. Njegova \xc5\xbeena Romilda (Romhilda), h\xc4\x8di bavarskega vojvode Garibalda I. in Walderada, h\xc4\x8derke langobardskega kralja Wacho, je nato s svojimi sinovi poiskala za\xc5\xa1\xc4\x8dito v mestu  \xc4\x8cedad.  Mesto so nato zavzeli Avari, domnevno zato, ker je Romhilda, zaslepljena z lepoto mladega avarskega plemi\xc4\x8da, odprla mestna vrata. Mo\xc5\xa1ke v mestu so pobili, ter ugrabili \xc5\xbeenske in otroke. Vendar so sinovi Gisulfa pobegnili. Dogodke je zapisal Pavel Diakon, ki pa ni bil sodobnik Gisulfa. Ker so bili obi\xc4\x8dajno Langobardi in Avari v dobrih odnosih, ni jasen vzrok njihovega napada. To in dejstvo, da takratni langobardski kralj   Agilulf o\xc4\x8ditno ni pomagal svojemu vojvodi, napotuje na predpostavko, da so Avari  napadli Gisulfa v imenu kralja._NEWLINE_Dva od sinov Gisulfa, Raduald in  Grimoald sta bila zaporedoma  vojvodi Beneventa. Grimoald je postal leta 662 celo kralj Langobardov.'